8. ΔΙΑΤΑΓΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Ρ.2018 της 11 Δεκ. 1953 Προς τας Διευθύνσεις Τελωνείων του Κράτους. ΄Εχοντες υπ’ όψιν τας διατάξεις της πρώτης παραγράφου του άρθρου 19 του Νόμου 2096]1952 «περί τροποποιήσεως και συμπληρώσεως διατάξεών τινων του Τελωνειακού Κώδικος κλπ.» και αποβλέποντες εις την διευκόλυνσιν του Εμπορίου, εξουσιοδοτούμεν υμάς όπως επιτρέπητε: α)Την δια φορτηγών αυτοκινήτων αποστολήν υποκειμένων εμπορευμάτων εις το εσωτερικόν, είτε εκ της αποταμιεύσεως, είτε εκ των προσωρινών αποθηκών, επί τη τηρήσει των αντιστοίχων διατάξεων του Τελωνειακού Κώδικος και β) την, επί τη τηρήσει παρ’ υμίν απασών των σχετικών τελωνειακών και λοιπών διατυπώσεων εξαγωγής, μεταφοράν δια φορτηγών αυτοκινήτων εις έτερον λιμένα του εσωτερικού εγχωρίων προϊόντων προς μεταφόρτωσιν και εξαγωγήν των εις το εξωτερικόν. Εις την περίπτωσιν ταύτην εφ’ όσον τα εγχώρια ταύτα προϊόντα είναι συσκευασμένα εντός υποκειμένων δοχείων θα κατατίθεται παραλλήλως παρ’ υμίν και αίτησις εξωτερικής αποστολής. Δια τας κατά τα ανωτέρω αποστολάς ή εξαγωγάς θα λαμβάνωνται τα υπό των κειμένων διατάξεων προβλεπόμενα εξασφαλιστικά των συμφερόντων του Δημοσίου μέτρα, επιπροσθέτως δε και παν έτερον όπερ ηθέλατε κρίνη σκόπιμον κατά περίπτωσιν όπως π.χ. η συνοδεία των ούτω μεταφερομένων ειδών παρ’ οργάνων της Υπηρεσίας σας κλπ. Τα έξοδα του συνοδού οργάνου θα καταβάλλωνται κατά τα δια της υπ’ αριθ. 206/1949 εγκυκλίου διαταγής οριζόμενα. Αι κατά τα ανωτέρω διευκολύνσεις θα παρέχωνται κατά την κρίσιν υμών εφ’ όσον συντρέχει εκάστοτε δεδικαιολογημένη αιτία. 